Diari Oficial de la Generalitat Valenciana


Sumari del DOGV 1475, del 01-02-1991 (1991/820178)

RESOLUCIÓ de 14 de desembre de 1990, del Conseller d'Obres Públiques, Urbanisme i Transports, per la qual s'aprova definitivament el Projecte de Modificació Puntual número 24 del Pla General d'Ordenació Urbana del terme municipal de Santa Pola (Alacant), relatiu a soterranis i semisoterranis.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1990/12/14/(4)/dof/vci/html**

### Dades del document

Número de DOGV
:   1475

Data del DOGV
:   01-02-1991

Secció del DOGV
:   ALTRES DISPOSICIONS

Número del document
:   1991/820178


Data del document
:   14-12-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Santa Pola
    * pla d'urbanisme

RESOLUCIO del Conseller d'Obres Públiques, Urbanisme i Transports de 14 de desembre de 1990, per la qual s'aprova definitivament el Projecte de Modificació Puntual núm. 24 del Pla General d'Ordenació Urbana de Santa Pola (Alacant), relatiu a soterranis i semisoterranis.  
Vist el Projecte de Modificació Puntual núm. 24 del Pla General d'Ordenació-Urbana del terme municipal de Santa Pola (Alacant), relatiu a soterranis i semisoterrànis.  
Vist que amb data 26 d'octubre del 990, fou registrat d'entrada en aquesta Conselleria el Projecte de Modificació Puntual núm. 25 del Pla General d'Ordenació Urbana de Santa Pola, a l'efecte previst en l'article 3.2 del Decret 137/90, de 30 de juliol, del Consell de la Generalitat Valenciana, en relació amb l'article 49 de la Llei del Sòl.  
Vist que el projecte consta de dos apartats: a) Informe tècnic i b) Normes.  
Vist que amb data 27 d'octubre de 1989, el Ple de l'Ajuntament acordà per unanimitat aprovar inicialment el Projecte de Modificació i sotmetre l'expedient a informació pública durant el termini d'un mes.  
Vist que amb data 8 de novembre fou publicat en el diari «Información» i el 16 de novembre del mateix any en el número 263 del BOP a l'efecte d'informació pública.  
Vist que durant el període d'informació pública no es va formular cap al·legació.  
Vist que amb data 29 de desembre de 1989, el Ple de l'Ajuntament acordà aprovar provisionalment l'esmentat Projecte de Modificació.  
Vist que el Ple de l'Ajuntament, amb data 30 de març de 1990, acordà aprovar per unanimitat l'Estudi i l'Avaluació d'impacte Ambiental relatiu al projecte de modificació i va sotmetre l'expedient a informació pública durant el termini d'un mes.  
Vist que amb data 6 d'abril de 1990, fou publicat en el diari «Información» i el 12 d'abril del mateix any en el número 85 del BOP, i la correcció d'errors d'aquest en el BOP núm. 100 de 4 de maig de 1990, i no s'hi ha presentat durant aquest període cap al·legació.  
Vist que el Ple de l'Ajuntament, en sessió extraordinària de 12 de juny de 1990, aprovà l'Estudi i l'Avaluació d'impacte Ambiental.  
Vist que amb data 23 de juliol de 1990, l'Agència del Medi Ambient de la Conselleria d'Administració Pública estimà acceptable a efectes ambientals la Modificació Puntual núm. 24 del Pla General d'Ordenació Urbana de Santa Pola.  
Vist que se sol·licità per l'Ajuntament l'informe preceptiu a la Comissió Territorial d'Urbanisme d'Alacant, la qual acordà emetre un informe favorable en la sessió de 26 de setembre de 1990.  
Atès que l'objecte del Projecte consisteix en afegir un apartat independent que definesca el tema dels soterranis i semisoterranis, d'acord amb l'informe tècnic de l'arquitecte municipal.  
Atès que, segons que estableix l'article 49 de la Llei del Sòl, les modificacions de qualsevol dels elements dels plans, projectes, programes, normes i ordenances s'atindran a les mateixes disposicions enunciades per a la seua aprovació.  
Atès que en aplicació de l'article esmentat s'ha seguit el procediment establert en els articles 40 i 41 de la Llei del Sòl i concordants del Reglament de Planejament.


Còpia Permalink ELI